ଭୁବନେଶ୍ବର, ଏପ୍ରିଲ ୨୩ (ଓଡିଶା ଡଟ କମ ) ନକ୍ସଲ ଉପଦ୍ରୁତ ଅଞ୍ଚଳରେ ସନ୍ତୋଷଜନକ କାର୍ଯ୍ୟ କରିଆସିଥିବାରୁ ରାଜ୍ୟସରକାର ବୁଧବାର ୩୪୭ ଜଣ ସ୍ପେଶିଆଲ ପୁଲିସ ଅଫିସରଙ୍କୁ କନେଷ୍ଟବଲ ଭାବେ ନିଯୁକ୍ତ କରିଛନ୍ତି ।
ରାଜ୍ୟର ନଅ ଟି ଜିଲା ସୁନ୍ଦରଗଡ, ରାୟଗଡା, ଦେବଗଡ, ଗଞ୍ଜାମ, ଯାଜପୁର, କେନ୍ଦୁଝର, କୋରାପୁଟ, ନୂଆପଡା ଓ ରାଉରକେଲାରେ କାମ କରୁଥିବା ଏହି ସ୍ପେଶିଆଲ ପୁଲିସ ଅଫିସରଙ୍କ ନିଯୁକ୍ତିକୁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଅନୁମୋଦନ କରିଛନ୍ତି ।
ତିନିବର୍ଷ ଧରି ଏହି ଯୁବକମାନେ କ୍ରମାଗତ ସ୍ପେଶିଆଲ ପୁଲିସ ଅଫିସରଭାବେ କାର୍ଯ୍ୟକରି ସ୍ଥାନୀୟ ପୁଲିସ କତ୍ତୃପକ୍ଷଙ୍କ ଦୃଷ୍ଟି ଆକର୍ଷଣ କରିବାରେ ସଫଳ ହୋଇଛନ୍ତି।
ଜିଲୱାରୀ କନେଷ୍ଟବଲ ନିଯୁକ୍ତି ପାଇଥିବା ଏହି ଏସପିଓ ମାନଙ୍କ ସଂଖ୍ୟା ହେଉଛି ସୁନ୍ଦରଗଡରୁ ୨ ଜଣ, ରାୟଗଡାରୁ ୧୯୬, ଦେବଗଡରୁ ୩୫, ଗଞ୍ଜାମରୁ ୧୨, ଯାଜପୁରରୁ ୨୦ , କେନ୍ଦୁଝରରୁ ୮ , କୋରାପୁଟରୁ ୬୭ ନୂଆପଡାରୁ ୧ ଓ ରାଉରକେଲାରୁ ଛଅ ଜଣ ।
ଭୁବନେଶ୍ୱର,ସେପ୍ଟେମ୍ବର ୧୧(ଓଡ଼ିଶା ଡ଼ଟ୍ କମ୍)- ରାଜ୍ୟରେ କୃଷି ଭିତ୍ତିକ ଖଦୀ ପ୍ରକ୍ରିୟାକରଣ ପାର୍କ ରାୟଗଡା ଓ ହୁମ୍ମାଠାରେ କରାଯାଉଛି । ସେହିପରି ପାରାଦ୍ବୀପଠାରେ କାଠ ଭିତ୍ତିକ ଏକ ଶିଳ୍ପ ପୁଞ୍ଜ କରାଯିବାକୁ ନିଷ୍ପତ୍ତି ହୋଇଛି ।
ଆବଶ୍ୟକ ଜମି ଅଧିଗ୍ରହଣ ପରେ ଏହି କାମ ତ୍ୱରାନ୍ନୀତ କରାଯିବ, ସଚିବାଳୟଠାରେ ଏମ୍.ଏସ୍.ଏମ୍.ଇ ବିଭାଗର ସମୀକ୍ଷା ବୈଠକ କରି ସ୍ୱାସ୍ଥ୍ୟ ଓ ପରିବାର କଲ୍ୟାଣ ଏବଂ ଏମ୍.ଏସ୍.ଏମ୍.ଇ ବିଭାଗ ମନ୍ତ୍ରୀ ଡାଃ ଦାମୋଦର ରାଉତ କହିଛନ୍ତି ।
ଖଦୀର ପ୍ରସାର ପାଇଁ ରାଜ୍ୟ ଖଦୀ ବୋର୍ଡକୁ ପୁନରୁଦ୍ଧାର କରାଯିବ ବୋଲି ପ୍ରକାଶ କରି ମନ୍ତ୍ରୀ ଡାଃ ରାଉତ କହିଛନ୍ତି ଯେ ଖଦୀ ବୋର୍ଡର ୪୦ ସୋସାଇଟିରୁ ଅଧିକାଁଶ ଅଚଳ ହୋଇଛି । ଅଚଳ ସୋସାଇଟିକୁ ସଚଳ କରିବା ସହ ଅଧିକ ୧୦୦ ସୋସାଇଟି ଖୋଲିବାର ନିଷ୍ପତ୍ତି ନିଆଯାଇଛି ।
ସେହିପରି ଜାତୀୟ କ୍ଷୁଦ୍ରଶିଳ୍ପ ନିଗମ ଓ ରାଜ୍ୟ କ୍ଷ୍ଯୁଦ୍ରଶିଳ୍ପ ନିଗମ ମଧ୍ୟରେ ସମନ୍ୱୟ ରଖି କ୍ଷୁଦ୍ର ତଥା ମଧ୍ୟମ ଉଦ୍ୟୋଗକୁ କଞ୍ଚାମାଲ ଯୋଗାଇ ଦେବା ଉପରେ ସରକାର ଗୁରୁତ୍ୱ ଦେଇଛନ୍ତି ।
କ୍ଲଷ୍ଟର ଭିତ୍ତିରେ ଉଡନ୍ତା ପାଉଁଶର ବ୍ୟବହାର କରି ଇଟା ନିର୍ମାଣ ଓ ତାର ଉପେଯାଗକୁ ପ୍ରୋତ୍ସାହିତ କରାଯିବ । ଉକ୍ତ ବୈଠକରେ ଏମ୍.ଏସ୍.ଏମ୍.ଇ ବିଭାଗ ପ୍ରମୁଖ ଶାସନ ସଚିବ ନିକୁଞ୍ଜ କିଶୋର ସୁନ୍ଦରାୟ , ସ୍ୱତନ୍ତ୍ର ସଚିବ ପଞ୍ଚାନନ ଦାଶ ଓ ଅନ୍ୟ ପାଧିକାରୀମାନେ ଉପସ୍ଥିତ ଥିଲେ ।
ଭବାନୀପାଟନା, ଅଗଷ୍ଟ ୧୧(ଓଡ଼ିଶା ଡ଼ଟ୍ କମ୍) ଦୀର୍ଘ ବର୍ଷର ପ୍ରଚେଷ୍ଟା ପରେ ଭବାନୀପାଟଣା-ରାୟଗଡ଼ା-ଭୁବନେଶ୍ୱର ଲିଙ୍କ ଏକ୍ସପ୍ରେସ ଶନିବାର ଚଳାଚଳ ଆରମ୍ଭ ହୋଇଛି ।
ଫଳରେ ଲୋକଙ୍କ ବହୁଦିନର ସ୍ୱପ୍ନ ପୂରଣ ହୋଇଛି । କେନ୍ଦ୍ର ରେଳ ରାଷ୍ଟ୍ରମନ୍ତ୍ରୀ ତଥା ସାଂସଦ ଭକ୍ତଚରଣ ଦାସ ନବ ନିର୍ମିତ ଭବାନୀପାଟଣା ରେଳ ଷ୍ଟେସନକୁ ଉ୍ଘାଟନ କରିବା ସହ ଲିଙ୍କ ଏକ୍ସପ୍ରେସ୍କୁ ସବୁଜ ପତାକା ଦେଖାଇ ଶୁଭାରମ୍ଭ କରିଛନ୍ତି । ଭୁବନେଶ୍ୱର ଏବଂ ରାୟପୁରକୁ ୨ଟି ଟ୍ରେନ ଯାତାୟତ କରିବ ।
ଦୀର୍ଘଦିନର ଆଶା ପୂରଣ ପାଇଁ ସାଂସଦ କଳାହାଣ୍ଡି ବାସୀଙ୍କୁ ଧନ୍ୟବାଦ ଜଣାଇବା ସହ ନର୍ଲାଠାରେ ରେଳଡବା କାରଖାନା ପାଇଁ ଜମି ଯୋଗାଇ ଦେଇଥିବାରୁ ମୁଖ୍ୟମନ୍ତ୍ରୀଙ୍କୁ ଧନ୍ୟବାଦ ଜଣାଇଛନ୍ତି ଥିଲେ । ଖୁବ ଶୀଘ୍ର ଜୁନାଗଡ ପର୍ଯ୍ୟନ୍ତ ନୂତନ ରେଳପଥ ସଂପ୍ରସାରଣ ସହ ଏହି ରେଳପଥ ପାଇଁ ୨୦୦ କୋଟି ଟଙ୍କାର ବଜେଟ ହୋଇଥିବାରୁ କେନ୍ଦ୍ର ରେଳମନ୍ତ୍ରୀଙ୍କୁ ମଧ୍ୟ ସେ ଧନ୍ୟବାଦ ଜଣାଇଛନ୍ତି ।
୧୯୯୧ରେ ତତ୍କାଳୀନ ପ୍ରଧାନମନ୍ତ୍ରୀ ସ୍ୱର୍ଗତ ପି.ଭି ନରସିଂହ ରାଓ, ମୁଖ୍ୟମନ୍ତ୍ରୀ ସ୍ୱର୍ଗତ ବିଜୁ ପଟ୍ଟନାୟକ ଏବଂ ତତ୍କାଳୀନ କଳାହାଣ୍ଡି ସାଂସଦ ସୁବାଶ ଚନ୍ଦ୍ର ନାୟକ ଲାଞ୍ଜିଗଡ ରୋଡ-ଜୁନାଗଡ ନୂତନ ରେଳପଥ ପାଇଁ ଭିତ୍ତିପ୍ରସ୍ତର ସ୍ଥାପନ କରିଥିଲେ ।
ରାୟଗଡ଼ା, ମଇ ୨୩(ଓଡ଼ିଶା ଡ଼ଟ୍ କମ୍) ରାୟଗଡ଼ା ଜିଲ୍ଲାରେ ମାଓବାଦୀମାନେ ଜଣେ ସରପଞ୍ଚଙ୍କ ସ୍ୱାମୀଙ୍କୁ ହତ୍ୟା କରିଥିବା ବୁଧବାର ପୋଲିସ କହିଛି ।
ପ୍ରାୟ ୨୦ରୁ ଉଦ୍ଧ୍ୱର୍ ମହିଳା ଓ ପୁରୁଷ ମାଓବାଦୀ ଭୋର ସମୟରେ ସରପଂଚ ଲାକେରୀ ଜଗାରଙ୍ଗାଙ୍କ ହନୁମନ୍ତପୁର ସ୍ଥିତ ଘରକୁ ଯାଇଥିଲେ । ସେଠାରୁ ସେମାନେ ଲାକେରୀଙ୍କ ସ୍ୱାମୀ ବେଜଗାରଙ୍ଗାଙ୍ଗୁ ସାଙ୍ଗରେ ଯିବାକୁ କହିଥିଲେ ଏବଂ ଗାଁ ନିକଟରେ ହତ୍ୟା କରିଥିଲେ ବୋଲି ପୋଲିସ କହିଛି ।
ଜଣାପଡ଼ିନଥିବା ଜଣେ ଅଧିକାରୀ କହିଛନ୍ତି । ଏହି ଘଟଣା ପରେ ସଂପୃକ୍ତ ଅଞ୍ଚଳରେ ପୋଲିସ ପକ୍ଷରୁ କୁମ୍ବିଙ୍ଗ ଅପରେଶନ ଜାରି ରହିଛି ।
ରାୟଗଡା, ମଇ ୧୧(ଓଡ଼ିଶା ଡ଼ଟ୍ କମ୍) ରାୟଗଡ଼ା ଜିଲ୍ଲା ଚନ୍ଦ୍ରପୁର ଅଞ୍ଚଳର ବେଲୁଣ୍ଡି ଗ୍ରାମରୁ ଶୁକ୍ରବାର ପୋଲିସ ଦୁର୍ଦ୍ଧାନ୍ତ ମାଓବାଦୀ ନରେନ୍ଦ୍ର ସାମ୍ବୁଟିକାକୁ ଗିରଫ କରିଥିବା ଜଣେ ଅଧିକାରୀ କହିଛନ୍ତି ।
ନରେନ୍ଦ୍ର ଓରଫ୍ ରାଜୁ ବେଲୁଣ୍ଡି ସ୍ଥିତ ଘରେ ଥିବା ବେଳେ କୌଣସି ସୂତ୍ରରୁ ଖବର ପାଇ ପୋଲିସ ଓ ଏସଓଜି ଯବାନମାନେ ଅତର୍କିତ ଚଢ଼ଉ କରି ତାକୁ ଗିରଫ କରିଥିଲେ ।
ନରେନ୍ଦ୍ର ଠାରୁଦୁଇଟି ରାଇଫଲ ଓ କିଛି ମାଓ ବ୍ୟାନର ଜବତ କରିଥିବା ବେଳେ ସେ ମାଓ କମାଣ୍ଡର ଆଜାର ଅଙ୍ଗୀରକ୍ଷୀ ଭାବେ ଦୀର୍ଘ ବର୍ଷ ଧରି କାମ କରୁଥିଲା ବୋଲି ପୋଲିସ କହିଛି ।
ଡାଙ୍ଗସୋରଡା ଫାଣ୍ଡି ବିସ୍ଫୋରଣ, ମଭାଟି ପୋଡାଜଳା ଓ ଅନ୍ୟାନ୍ୟ ଘଟଣାରେ ସଂପୃକ୍ତ ଥିବା ସେ ଜେରା ବେଳେ ପୋଲିସକୁ କହିଛି ।
ଭୁବନେଶ୍ୱର, ଅପ୍ରେଲ ୩୦(ଓଡ଼ିଶା ଡ଼ଟ୍ କମ୍) ରାୟଗଡ଼ା ଜିଲ୍ଲା କାଶିପୁର ବ୍ଲକରେ ଦେଖା ଦେଇଥିବା ମିଳିମିଳାରେ ୪ ଜଣଙ୍କର ମୃତ୍ୟୁ ହୋଇଥିବା ବେଳେ ୮୪ ଜଣ ଆକ୍ରାନ୍ତ ଥିବା ସ୍ୱାସ୍ଥ୍ୟ ବିଭାଗ ପକ୍ଷରୁ ସୋମବାର କୁହାଯାଇଛି ।
ରବିବାର ଠାରୁ ଆଉ କୌଣସି ପିଲା ଏହି ରୋଗରେ ଆକ୍ରାନ୍ତ ହୋଇନାହାଁନ୍ତି ବୋଲି ବିଭାଗୀୟ କମିଶନର ତଥା ଶାସନ ସଚିବ ଅନୁ ଗର୍ଗ କହିଛନ୍ତି ।
ସିଲାପାସ୍ ଏବଂ ରାଇଲିଘାଟିରେ କେତେକ ପିଲା ମିଳିମିଳାରେ ଆକ୍ରାନ୍ତ ହୋଇଥିବା ଖବର ମିଳିବା ପରେ ସ୍ୱାସ୍ଥ୍ୟ ବିଭାଗର କର୍ମଚାରୀମାନେ ସେହି ଅଂଚଳକୁ ଗସ୍ତ କରିଥିଲେ । ବର୍ତମାନ ସୁଦ୍ଧା ୫ ଟି ଗ୍ରାମର ପିଲାମାନେ ଆକ୍ରାନ୍ତ ହୋଇଛନ୍ତି, ସେ କହିଛନ୍ତି ।
ପ୍ରତିକାର ପାଇଁ ସଂପୃକ୍ତ ଗ୍ରାମ ଗୁଡ଼ିକରେ ଚିକିତ୍ସା ବ୍ୟବସ୍ଥା ଗ୍ରହଣ କରାଯାଇଛି ଏବଂ ପାଶ୍ୱର୍ବର୍ତି ସାତଟି ଗ୍ରାମରେ ପିଲାଙ୍କୁ ଟିକା କରଣ କରାଯାଉଥିବା ବେଳେ ସେଠାରେ ୫ଟି ଡାକ୍ତରୀ ଦଳ ନିୟୋଜିତ ହୋଇଛନ୍ତି ।
ବିଶେଷ ଭାବେ ଆକ୍ରାନ୍ତ ହୋଇଥିବା ସିଲାପାସ୍ ଗ୍ରାମରେ ଅସ୍ଥାୟୀ ସ୍ୱାସ୍ଥ୍ୟ ଶିବିର ଖୋଲାଯାଇଛି । ରାଇଲଘାଟି ଗ୍ରାମର ଆକ୍ରାନ୍ତଙ୍କୁ ମଧ୍ୟ ସେଠାକୁ ଅଣା ଯାଇ ଚିକିତ୍ସା ବ୍ୟବସ୍ଥା କରାଯାଇଛି ବୋଲି ସେ କହିଛନ୍ତି ।
ସଂପୃକ୍ତ ଅଂଚଳକୁ ବିଭାଗୀୟ ଉପ ନିର୍ଦ୍ଦେଶକଙ୍କୁୁ ପଠା ଯାଇଥିଲା ଏବଂ ସେ ସେଠାରେ ପରିସ୍ଥିତି ସଂପର୍କରେ ଅନୁଧ୍ୟାନ କରି ଫେରିଛନ୍ତି । ଅତିରିକ୍ତ ସ୍ୱାସ୍ଥ୍ୟ ନିର୍ଦ୍ଦେଶକଙ୍କୁ ଆଜି ସେଠାକୁ ପଠା ଯାଇଛି ।
ଗତ କାଲିଠାରୁ ଆଉ କୌଣସି ପିଲା ଆକ୍ରାନ୍ତ ହୋଇ ନଥିବାରୁ କ୍ରମଶଃ ଆକ୍ରାନ୍ତଙ୍କ ସଂଖ୍ୟା ହ୍ରାସ ପାଇବ ବୋଲି ଆଶା କରାଯାଉଛି, ସେ କହିଛନ୍ତି ।
ରାୟଗଡ଼ା, ମାର୍ଚ୍ଚ ୩୧(ଓଡ଼ିଶା ଡ଼ଟ୍ କମ୍) ମାଓବାଦୀଙ୍କ ଦ୍ୱାରା ପର୍ଯ୍ୟଟକଙ୍କ ଅପହରଣକୁ ଦୃଷ୍ଟିରେ ରଖି ବିଦେଶୀ ପର୍ଯ୍ୟଟକମାନେ ରାୟଗଡ଼ା ଜିଲ୍ଲାକୁ ନଆସିବାକୁ ଜିଲ୍ଲା ପ୍ରଶାସନ ପକ୍ଷରୁ ଶନିବାର କଟକଣା ଜାରି କରାଯାଇଛି ।
ଏସଂପର୍କରେ ଜିଲ୍ଲାପାଳ ଏକ ବିଜ୍ଞପ୍ତି ଜାରି କରିଥିବା ବେଳେ ଟୁର୍ ଅପରେଟରମାନେ ବିଦେଶୀ ପର୍ଯ୍ୟଟକଙ୍କୁ ଜିଲ୍ଲାକୁ ନଆଣିବାକୁ ବିଜ୍ଞପ୍ତି ଜରିଆରେ କୁହାଯାଇଛି ।
ପରବର୍ତୀ ନିର୍ଦ୍ଦେଶନାମା ଜାରି ହେବା ପର୍ଯ୍ୟନ୍ତ ଏହା କାର୍ଯ୍ୟକାରୀ ହେବ ବୋଲି ପ୍ରଶାସନ ପକ୍ଷରୁ କୁହାଯାଇଛି । ଆଦିବାସୀ ଅଧ୍ୟୁଷିତ ଏହି ଜିଲ୍ଲାରେ ମାଓବାଦୀଙ୍କ ଉପସ୍ଥିତି ରହିଛି ।
ରାୟଗଡ଼ା, ଜାନୁୟାରୀ ୨୧(ଓଡ଼ିଶା ଡ଼ଟ୍ କମ୍) ରାୟଗଡ଼ା ଜିଲ୍ଲାରେ ପୋଲିସ ଗୁଳିରେ ଶନିବାର ଜଣେ ମାଓବାଦୀର ମୃତ୍ୟୁ ହୋଇଥିବା ଜଣେ ଅଧିକାରୀ କହିଛନ୍ତି ।
ଚନ୍ଦ୍ରପୁର ଥାନା ମୁଖିଗୁଡ଼ା ଜଙ୍ଗଲରେ ମାଓବାଦୀଙ୍କ କ୍ୟାମ୍ପ ଚାଲିଥିବା ଖବର ପାଇଁ ଡ଼ିଭିଏଫ୍ ବାହିନୀ କୁମ୍ବିଂ ଅପରେଶନରେ ଯାଇଥିଲେ ।
ସୁରକ୍ଷା ବାହିନୀ ଆସୁଥିବା ଖବର ପାଇ ମାଓବାଦୀମାନେ ସେଠାରୁ ଖସି ପଳାଉଥିବା ବେଳେ ଗୁଳିମାଡ଼ରେ ବାଶଧାରା ଡ଼ିଭିଜନର ସୁବାସ ଓରଫ୍ ସତୀଶ ପ୍ରାଣ ହରାଇଥିବା ସେ କହିଛନ୍ତି ।
ଘଟଣାସ୍ଥଳରୁ ଏକେ-୪୭, ଦେଶୀ ବନ୍ଧୁକ, ଗୁଳି, ଏସ୍ଏଲ୍ଆର୍ ବନ୍ଧୁକ ଜବତ କରିଥିବା ସେ କହିଛନ୍ତି ।
ରାୟଗଡ଼ା, ଜାନୁୟାରୀ ୬(ଓଡ଼ିଶା ଡ଼ଟ୍ କମ୍) ରାୟଗଡ଼ା ସହରରେ ଥିବା ଏକ ଧାନ କଳରୁ ସାଧାରଣ ବଂଟନ ବ୍ୟବସ୍ଥା(ପିଡ଼ିଏସ୍) ପାଇଁ ଥିବା ୨୫୦ କ୍ୱିନ୍ଟାଲ ଚାଉଳ ଜବତ କରିଥିବା ପୋଲିସ ଶୁକ୍ରବାର କହିଛି ।
ପୋଲିସର ଏକ ସ୍ୱତନ୍ତ୍ର ଦଳ ଗୁରୁବାର ଭେଙ୍କଟଲକ୍ଷ୍ମୀ ଧାନକଳ ଉପରେ ଚଢାଉ କରି ଏହି ଚାଉଳ ଜବତ କରିବା ସହ ଷ୍ଟୋର ରୁମ୍ରେ ବେଆଇନ ଭାବେ ଗଚ୍ଛିତ ଥିବା ୯୦୦ ବସ୍ତା ଧାନ ଓ ଟ୍ରକ୍ରେ ଥିବା ୧୫୦ ବସ୍ତା ଧାନ ଜବତ କରିଥିବା ଜଣେ ଅଧିକାରୀ କହିଛନ୍ତି ।
ଚଢାଉ ସମୟରେ ଧାନକଳର ମାଲିକ ଭି.ନାରାୟଣ ମୂର୍ତି ପୋଲିସକୁ ୮୦ ହଜାର ଟଙ୍କା ଲାଂଚ ଯାଚିଥିଲେ । ପରେ ଉକ୍ତ ଲାଂଚ ଟଙ୍କା ମଧ୍ୟ ପୋଲିସ ଜବତ କରିଥିଲା ।
ଅତ୍ୟାବଶ୍ୟକ ସାମଗ୍ରୀ ଆଇନ ଅନୁଯାୟୀ ତାଙ୍କ ବିରୁଦ୍ଧରେ ମାମଲା ରୁଜୁ କରାଯାଇଥିବା ଅଧିକାରୀ ଜଣକ କହିଛନ୍ତି ।
ରାୟଗଡ଼ା, ଡ଼ିସେମ୍ବର ୨୨(ଓଡ଼ିଶା ଡ଼ଟ୍ କମ୍) ରାୟଗଡ଼ା ଜିଲ୍ଲାରେ କୁକୁଡ଼ା ଲଢେଇ କରି ଜୁଆ ଖେଳୁଥିବା ଦଶ ଜଣଙ୍କୁ ଗିରଫ କରିଥିବା ପୋଲିସ କହିଛି ।
ଏସ୍ପିଙ୍କ ନିଦେ୍ର୍ଧଶକ୍ରମେ ପୋଲିସର ଏକ ସ୍ୱତନ୍ତ୍ର ଦଳ ଗତ ବୁଧବାର ଗୁଣୁପୁର ଥାନା ଅନ୍ତର୍ଗତ ପାଣ୍ଡୁରିଝୋଲି ଗ୍ରାମରେ ଚଢାଉ କରିଥିଲା ।
ଚଢାଉ ସମୟରେ ଆଠଟି ମଟର ସାଇକେଲ, ୨୦ଟି କୁକୁଡ଼ା, ଅଠଟି ମୋବାଇଲ, ୪୦୧୮ ଟଙ୍କା ଜବତ କରିବାସହ ସେଠାରେ ଥିବା ଦଶ ଜଣଙ୍କୁ ଗିରଫ କରିଥିଲା ।
ଏହି ଗ୍ରାମ ଆନ୍ଧ୍ରପ୍ରଦେଶ ସୀମା ନିକଟରେ ଥିବାରୁ ସେଠାରୁ ଲୋକମାନେ ଆସି କୁକୁଡ଼ା ଲଢେଇ କରି ଲୋକଙ୍କୁ ଶୋଷଣ କରୁଥିବା ଜଣେ ଅଧିକାରୀ କହିଛନ୍ତି ।
